《次韵沈陶庵题有竹庄》
明代·张渊

爱汝石田茅屋好，依然风物似斜川。
白蘋洲渚沧江外，红树园斜夕照边。
艇子打鱼偏趁月，山童洗药每临泉。
老夫欲问东家住，分取瓜畴数亩烟。

作者简介：浙江归安人，字子静，号梦鹤，改梦坡。出身农家。十四岁为塾师，出所为诗歌以示人，吴兴诗人丘大祐、唐惟勤相顾叹服。为文数千言立就，文章议论，或有慨于心，辄抗声恸哭。卒年五十八。